Džerikas
Džerikas (angl. Jericho) – amerikiečių mokslinės fantastikos, draminis serialas, pasakojantis apie mažo, išgalvoto miestelio Džeriko, Kanzaso valstijoje gyvenimą po teroristų suplanuoto atominio sprogimo įvairiose JAV valstijose. Džeriko miestelis susiduria su daugeliu problemų ir turi kaip nors išgyventi. Serialo premjera įvyko 2006 m. rugsėjo 20 d, sukūrus 11 serijų. Po to 2007 vasario 14 d. išėjo dar 11 serijų ir CBS televizija nutraukė jo transliavimą. 2007 m. birželio 6 d. CBS paskelbė, kad nupirko dar septynias naujas serijas, bei sukūrė dar dvi papildomas pabaigas. 2008 m. kovo mėn. CBS paskelbė, kad serialą nutraukia dėl mažo žiūrovų skaičiaus.